หุ้นสหรัฐปิดบวก-น้ำมันพุ่ง
ตลาดหุ้นสหรัฐกลับมาปิดในแดนบวก หลังจากที่ อัลโค อิงค์ ผู้ผลิตอะลูมิเนียมรายใหญ่ที่สุดของสหรัฐ มีกำไรสุทธิดีเกินคาด ด้าน น้ำมันดิบปิดพุ่ง 1.68 ดอลล่าร์
12 เม.ย. 2555

ตลาดหุ้นสหรัฐกลับมาปิดในแดนบวก หลังจากที่ อัลโค อิงค์ ผู้ผลิตอะลูมิเนียมรายใหญ่ที่สุดของสหรัฐ มีกำไรสุทธิดีเกินคาด ด้าน น้ำมันดิบปิดพุ่ง 1.68 ดอลล่าร์ 
ปิดการซื้อขายตลาดหุ้นสหรัฐ นักลงทุนเข้าซื้อหุ้น หลังจาก อัลโค อิงค์ ผู้ผลิตอะลูมิเนียมรายใหญ่ที่สุดของสหรัฐ มีกำไรสุทธิดีเกินคาดในไตรมาสแรกของปีนี้ โดยทำกำไรได้ 94 ล้านดอลลาร์สหรัฐ ขณะที่กระทรวงแรงงานสหรัฐ เปิดเผยว่า ราคานำเข้าขยายตัว 1.3% ในเดือนมีนาคม ซึ่งมากที่สุดนับตั้งแต่เดือนเมษายน 2554
ด้านราคาน้ำมันดิบตลาดไนเม็กซ์ เพิ่มขึ้น 1.68 ดอลลาร์สหรัฐ ไปปิดที่ระดับ 102.70 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ปิดที่ 12,805.39 จุด เพิ่มขึ้น 89.46 จุด แนสแดค ปิดที่ 3,016.46 จุด เพิ่มขึ้น 25.24 จุด และเอสแอนด์พี ปิดที่ 1,368.71 จุด เพิ่มขึ้น 10.12 จุด.